Annalena Baerbock

Annalena Charlotte Alma Baerbock (* 15. decembra 1980 w Hannoverje) je němska politikarka Zwjazka 90/Zelenych, kotraž bě wot 2018 do 2022 hromadźe z Robertom Habeckom zwjazkowa předsydka strony a wot 8. decembra 2021 hač do 6. meje 2025 wonkowna ministerka zwjazkoweje republiki w kabineće Scholz. Wona bě prěnja žona w tej poziciji. Baerbock je wot 2013 čłonka zwjazkoweho sejma a bě při wólbach 2021 kanclerska kandidatka swojeje strony.

Baerbock bě wot nowembra 2009 hač do nowembra 2013 hromadźe z Benjaminom Raschkom předsydka Zwjazka 90/Zelenych Braniborskeje. Wona bě direktna kandidatka swojeje strony we wólbnym wokrjesu 64 (Frankobrod nad Wódru – Wódra-Sprjewja) při wólbach 2009, wot 2013 we wólbnym wokrjesu 61 (Podstupim – Podstupim-Srjedźna marka II – Teltow-Fleming II) a dósta w tutym při wólbach 2021 18,8 % wotedatych hłosow.

Wona je zmandźelena a bydli ze swojim mužom a dźěsćomaj w Podstupimje.

 Wotkazaj 

 Oficielna webstrona

Kategorija:Žona
Kategorija:Rodź. 1980
Kategorija:Němc
Kategorija:Čłon Zwjazka 90/Zelenych
Kategorija:Němski wonkowny minister
Kategorija:Zapósłanc zwjazkoweho sejma‎
Kategorija:Politikar (21. lětstotk)
Kategorija:Wosoba (Hannover)
Kategorija:Wosoba (Podstupim)